Midnight Commander. Perinteinen tiedostonhallintaohjelma (OFM).
Nemo. Navigaatiomallin tiedostonhallintaohjelma.
Nautilus avaruudellisen mallin (oliometafora) versio.
**Tiedostonhallinta** tai **tiedostohallinta** (engl. *file manager*) on tietokoneohjelman tyyppi, joka auttaa käyttäjää hallitsemaan tietokoneella olevia tiedostoja. Ohjelmat sallivat muun muassa tiedostojen kopioimisen ja poistamisen tietokoneen massamuistilta. Tiedostonhallinta voi esittää hakemistoja, tiedostoja (dokumentteja) ja ohjelmatiedostoja eri tavoin.

Historia
--------

Xerox Alton neptune käytti tekstiä ja hiiriohjausta, mutta ei sisältänyt ikoneja.

Kahden sarakkeen malliin perustuvia tiedostonhallintaohjelmia on kutsuttu "perinteisiksi" (engl. *orthodox*) tiedostohallintaohjelmiksi ja näistä on useita klooneja. Malli nousi erityisen suosituksi 1980-luvulla ja sitä on sanottu tehokäyttäjille sopivaksi.

Graafisessa käyttöliittymässä hakemistoja on esitetty muun muassa laatikostoina (engl. *drawer*), joka on toiminnallisesti vastaava hakemistojen ja kansioiden esitystapojen kanssa.

Toimintamallit
--------------

Perinteiset tiedostonhallintaohjelmat (*orthodox file manager*, OFM) jakavat pääikkunan kolmeen ali-ikkunaan: kaksi näistä on identtistä "paneelia", jotka ovat tyypillisesti sijoitettu vierekkäin, mutta voivat olla myös päällekäin. Kolmas ikkunan levyinen ali-ikkunan sisältää komentotulkin.

Tiedostonhallintaohjelmat voivat käyttää "avaruudellista" (engl. *spatial*, oliopohjaista) mallia tai navigaatiometaforaan perustuvaa mallia. Oliometaforassa jokainen hakemisto ajatellaan "oliona" ja sen esitystapa on tiedostonhallinnan ikkuna: käyttäjälle ikkuna ja hakemisto ovat monissa aspekteissa sama ja jokaiselle hakemistolle on oma ikkuna. Navigaatiometaforassa tiedostonhallintaohjelma on "kuori", joka sisältää näkymiä eri paikkoihin tiedostojärjestelmässä: navigaatio tapahtuu vaihtamalla sen hetkellä esitettävää näkymää. Navigaatiomallissa tiedostonhallintaohjelmasta voi olla useita eri instansseja, jotka voivat näyttää samoja tai eri näkymiä toisistaan riippumatta. 
Väitteiden mukaan oliometafora on uusille käyttäjille helpompi ymmärtää johtuen suorasta esitys- ja käsittelytavasta, joka tekee hakemistojen käsitteen helpommin ymmärrettäväksi. 
Jotkin tiedostonhallintaohjelmat ovat historiansa aikana vaihtaneet toimintamallia.

Ominaisuuksia
-------------

Eräät tiedostonhallintaohjelmat sisältävät tiedostojen katselun itsessään.
Tiedostonhallintaohjelmat voivat integroida pakkausohjelman toimintoja.

Ohjelmia
--------

* Directory Opus
* Dolphin (KDE)
* Finder (Apple)
* GNOME Files (GNOME)
* Konqueror (KDE)
* Windows Resurssienhallinta (Windows)
* Workbench (AmigaOS)

Lähteet
-------

1. 1 2  File manager *computerhope.com*.  16.11.2019. Viitattu 17.3.2022. (englanniksi)
2. ↑  Chapter 2 File Manager *docs.oracle.com*. Viitattu 17.3.2022. (englanniksi)
3. ↑  Alto Neptune file manager screen *computerhistory.org*. Viitattu 16.3.2022. (englanniksi)
4. ↑  Xerox Alto *computerhistory.org*. Viitattu 17.3.2022. (englanniksi)
5. 1 2 3 4  Nikolai Bezroukov: Less is More: A rich functionality behind Spartan interface of Orthodox File Managers *softpanorama.org*.  marraskuu 2012. Viitattu 17.3.2022. (englanniksi)
6. 1 2  The Amiga Workbench *theamigamuseum.com*. Viitattu 6.1.2022. (englanniksi)
7. 1 2  Colin Charles: The Spatial Way *bytebot.net*.  19.5.2004. Viitattu 17.3.2022. (englanniksi)
8. 1 2 3 4  Alexander Larsson: The future direction of the Nautilus UI *mail.gnome.org*.  4.9.2002. Viitattu 17.3.2022. (englanniksi)
9. ↑  GNOME 2.30 Release Notes *help.gnome.org*. Viitattu 17.3.2022. (englanniksi)
10. ↑  Ian Harac: Directory Opus 11 review: The premier file manager for power users *pcworld.com*.  31.3.2014. Viitattu 17.3.2022. (englanniksi)
11. ↑  JR Raphael: The best Android file manager apps *computerworld.com*.  28.9.2020. Viitattu 17.3.2022. (englanniksi)
12. ↑  Jonathan Potter and his Dopus gave the Amiga popularity *amitopia.com*. Viitattu 17.3.2022. (englanniksi)